Обична нимфа
Обична нимфа () лептир је из породице шаренаца (лат. -{Nymphalidae}-). Један од најмањих међу нимфама, са бојом крила која пуно варира у различитим условима. Окца су обично сведена на беле тачкице, а бела шара је веома бледа и варијабилна. Једна је од најчешћих европских врста на свим травнатим стаништима. 

Широко је распрострањен у виду колонија на травнатим подручјима Евроазије и северозападне Африке, при чему бира сувља станишта у односу на остале врсте рода Coenonympha. Међутим, због антропогеног утицаја губитак станишта довео је до пада бројности ове врсте на појединим подручјима.

Распрострањење 

-{C. pamphilus}- је распрострањен на територији западног палеартика, посебно у Европи где је забележен у 40 држава по подацима из 2002. године. Популације су такође присутне и у југозападном Сибиру, одређеним регионима Азије и сјеверозападне Африке.

Станиште 
Обична нимфа је врста која насељава травната подручја. Најчешће насељава отворена станишта са краћом травом у односу на остале врсте из овог рода. Такође се јавља на ливадама, планинама и поред железничких пруга. При разможавању и полагању јаја, бирају станишта која су ближа вегетацији у одоносу на отворена станишта.  
Такође насељава баште, паркове и друга зелена подручја у урбаним центрима. Оваква фрагментисана станишта формирају мање или више изоловане коридоре кроз градове, што омогућава повезивање популација.

Биљка хранитељка 
Кратка, здепаста гусеница крупне главене капсуле храни се полифагно биљкама из породице трава (лат. Poaceae)  као што су јежевица (лат. Dactylis glomerata), Poa annua и слично. Врста презимљава у стадијуму гусенице. Тешко се уочавају, јер су зелене, ситне, без специфичних маркација и најчешће позициониране уз саму влат траве. Медиодорзална линија је тамнија и широка, латерална бела и испод спиракулума.

Сезона лета 
Обична нимфа је поливолтна врста. Број генерација и изљегање прве генерације зависи од надморске висине и типа станишта. Лети од фебруара до новембра.

Подврсте 
Подврсте -{Coenonympha pamphilus}-:

Галерија

Референце

Литература 
 Tolman, T.; Lewington, R.(2008). Collins butterfly guide.
 Đurić, M.; Popović, M. (2011). Dnevni leptiri Srbije (priručnik).
 Јакшић, П.; Нахирнић, А. (2011). Дневни лептири Засавице.

Спољашње везе 

 http://www.habiprot.org.rs/Alciphron/pregled.php?grupa=8&vrsta=441285 

Coenonympha
Дневни лептири Србије